stanford-oval/wikipedia huggingface dataset:
เศรษฐา ทวีสิน
ข้อวิจารณ์

เมื่อวันที่ 17 สิงหาคม พ.ศ. 2566 ชูวิทย์ กมลวิศิษฎ์ ยื่นกล่าวโทษเศรษฐาต่อพลตำรวจเอก สุรเชษฐ์ หักพาล รองผู้บัญชาการตำรวจแห่งชาติ ให้สืบสวนการซื้อที่ดินของเศรษฐาเมื่อปี พ.ศ. 2563 ซึ่งชูวิทย์อ้างว่าเศรษฐาและแสนสิริมีพฤติการณ์หลบเลี่ยงภาษี ต่อมาอุทัย อุทัยแสงสุข ประธานผู้บริหารสายงานปฏิบัติการ บริษัท แสนสิริ จำกัด (มหาชน) ออกแถลงการณ์ชี้แจง โดยระบุว่าสัญญาจะซื้อจะขายที่ดินแปลงดังกล่าวระหว่างแสนสิริกับผู้ขาย กำหนดให้ผู้ขายเป็นผู้รับผิดชอบภาษีอากร ค่าธรรมเนียมและค่าใช้จ่ายในการโอนกรรมสิทธิ์ทั้งหมด ประกอบกับเป็นหน้าที่ตามกฎหมายของผู้ขายในการเสียภาษีอากรข้างต้นด้วย หลังจากนั้นเศรษฐาได้ยื่นฟ้องร้องชูวิทย์ในข้อหาหมิ่นประมาทและเรียกร้องค่าเสียหายจำนวน 500 ล้านบาท
หลังการลงมติรัฐสภาเสียงข้างมากรับรองการเป็นนายกรัฐมนตรีของเศรษฐา เขาถูกวิจารณ์โดยสมบัติ บุญงามอนงค์ ผู้สนับสนุนและลงคะแนนให้พรรคเพื่อไทย รวมถึงคาดหวังให้เศรษฐาดำรงตำแหน่งในช่วงก่อนการเลือกตั้ง ว่าเศรษฐาได้มาซึ่งตำแหน่งจากการ "ถอนตัวจากพรรคฝ่ายประชาธิปไตยแล้วไปจับมือกับพรรคสืบทอดอำนาจ"
ในห้วงการแถลงนโยบายของคณะรัฐมนตรีต่อรัฐสภาเมื่อวันที่ 11 กันยายน พ.ศ. 2566 ศิริกัญญา ตันสกุล รองหัวหน้าพรรคก้าวไกลและหัวหน้าทีมเศรษฐกิจของพรรค วิจารณ์คำแถลงนโยบายของรัฐบาลเศรษฐาว่าคลุมเครือและไม่มีเป้าหมายหรือกรอบเวลา ศิริกัญญากล่าวว่า "คำแถลงนโยบายนี้ก็ไม่แตกต่างไปจากเอกสารที่ออกมาก่อนหน้า ไม่ได้บอกอะไร มีแค่คำพูดกว้าง ๆ ไม่มีตัวชี้วัดและมีแต่คำขยายเต็มไปหมด ถ้าบอกว่านี่คือจีพีเอส ประเทศก็คงหลงทาง ว่างเปล่า"
ชีวิตส่วนตัว

ชีวิตของเศรษฐาในช่วงวัยเด็กมักป่วยบ่อย และตรวจพบว่าไตข้างหนึ่งไม่แข็งแรง จึงต้องผ่าตัดเอาไตข้างดังกล่าวออก ด้วยเหตุนี้จึงเน้นรักษาสุขภาพให้แข็งแรง เขามักรับประทานผักก่อนอาหารจานหลักเสมอ เขาเคยให้สัมภาษณ์ยอมรับว่าตนมีบุคลิกขึงขัง จริงจัง แต่มีความประนีประนอม
ในวันที่ได้รับตำแหน่งนายกรัฐมนตรี เขามีส่วนสูง 192 เซนติเมตร เป็นผู้นำรัฐบาลในกลุ่มอาเซียนที่มีความสูงมากที่สุดในประเทศไทย และสูงเป็นอันดับสามของโลก รองจากเอดี รามา นายกรัฐมนตรีแอลเบเนีย และอาเล็กซานดาร์ วูชิช ประธานาธิบดีเซอร์เบีย
เขาสมรสกับแพทย์หญิงพักตร์พิไล (สกุลเดิม: ปลัดรักษา) มีบุตรด้วยกัน 3 คน เป็นชาย 2 คน และหญิง 1 คน เขายังเป็นหนึ่งในกลุ่มแฟนคลับของสโมสรฟุตบอลลิเวอร์พูล โดยในนัดชิงชนะเลิศของยูฟ่าแชมเปียนส์ลีกเมื่อปี พ.ศ. 2561 เศรษฐาได้จองแพกเกจวีไอพีและร่วมฉลองแชมป์กับลิเวอร์พูลที่โรงแรมในกรุงเคียฟด้วย นอกจากนี้เขายังชอบสะสมกระเป๋าเดินทางขนาดใหญ่ และเคยมีการจัดแสดงคอลเลกชันดังกล่าวต่อสาธารณะในปี พ.ศ. 2565
เขาใช้เอกซ์เป็นช่องทางสื่อสารออนไลน์ตั้งแต่ พ.ศ. 2552
เครื่องราชอิสริยาภรณ์

เศรษฐา ทวีสิน ได้รับพระราชทานเครื่องราชอิสริยาภรณ์ในประเทศ ดังนี้
พ.ศ. 2567 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2567 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
ดูเพิ่ม

แสนสิริ
พรรคเพื่อไทย
คณะรัฐมนตรีไทย คณะที่ 63
แหล่งข้อมูลอื่น

เศรษฐา ทวีสิน ที่เอกซ์ (ทวิตเตอร์)
เศรษฐา ทวีสิน ที่เฟซบุ๊ก
| ก่อนหน้า |  | เศรษฐา ทวีสิน |  | ถัดไป |
| --- | --- | --- | --- | --- |
| ประยุทธ์ จันทร์โอชา |  |   นายกรัฐมนตรีไทย คนที่ 30  (22 สิงหาคม พ.ศ. 2566 – 14 สิงหาคม พ.ศ. 2567) |  | แพทองธาร ชินวัตร (ภูมิธรรม เวชยชัย รักษาราชการแทน) |
| อาคม เติมพิทยาไพสิฐ |  |   รัฐมนตรีว่าการกระทรวงการคลัง  (1 กันยายน พ.ศ. 2566 – 27 เมษายน พ.ศ. 2567) |  | พิชัย ชุณหวชิร |
| ด ค กนายกรัฐมนตรีไทย (รายชื่อ) |
| --- | --- | --- |
| รัชกาลที่ 7 |  พระยามโนปกรณ์นิติธาดา(1-3)  พระยาพหลพลพยุหเสนา(1-3)  |  |
| รัชกาลที่ 8 |  พระยาพหลพลพยุหเสนา(3-5)  แปลก พิบูลสงคราม(1-2)  ควง อภัยวงศ์(1)  ทวี บุณยเกตุ  เสนีย์ ปราโมช(1)  ควง อภัยวงศ์(2)  ปรีดี พนมยงค์(1-2)  |  |
| รัชกาลที่ 9 |  ปรีดี พนมยงค์(2-3)  ถวัลย์ ธำรงนาวาสวัสดิ์(1-2)  ควง อภัยวงศ์(3-4)  แปลก พิบูลสงคราม(3-8)  พจน์ สารสิน  ถนอม กิตติขจร(1)  สฤษดิ์ ธนะรัชต์  ถนอม กิตติขจร(2-4)  สัญญา ธรรมศักดิ์(1-2)  เสนีย์ ปราโมช(2)  คึกฤทธิ์ ปราโมช  เสนีย์ ปราโมช(3-4)  ธานินทร์ กรัยวิเชียร  เกรียงศักดิ์ ชมะนันทน์(1-2)  เปรม ติณสูลานนท์(1-3)  ชาติชาย ชุณหะวัณ(1-2)  อานันท์ ปันยารชุน(1)  สุจินดา คราประยูร  อานันท์ ปันยารชุน(2)  ชวน หลีกภัย(1)  บรรหาร ศิลปอาชา  ชวลิต ยงใจยุทธ  ชวน หลีกภัย(2)  ทักษิณ ชินวัตร(1-2)  สุรยุทธ์ จุลานนท์  สมัคร สุนทรเวช  สมชาย วงศ์สวัสดิ์  อภิสิทธิ์ เวชชาชีวะ  ยิ่งลักษณ์ ชินวัตร  ประยุทธ์ จันทร์โอชา(1)  |  |
| รัชกาลที่ 10 |  ประยุทธ์ จันทร์โอชา(1-2)  เศรษฐา ทวีสิน  แพทองธาร ชินวัตร  |  |
 ในวงเล็บ คือสมัยที่ดำรงตำแหน่ง กรณีที่ดำรงตำแหน่งมากกว่า 1 สมัย 
เศรษฐา ทวีสิน ในสัมภาษณ์การหาเสียง
เศรษฐาให้สัมภาษณ์หลังการประชุมร่วมกันของรัฐสภาเพื่อพิจารณาให้ความเห็นชอบบุคคลซึ่งสมควรได้รับการแต่งตั้งเป็นนายกรัฐมนตรีเมื่อ 22 สิงหาคม พ.ศ. 2566 เสร็จสิ้น
เศรษฐาถ่ายภาพร่วมกับผู้นำเอเปคในการประชุมที่ซานฟรานซิสโกเมื่อเดือนพฤศจิกายน พ.ศ. 2566
เศรษฐาพบกับเอกอัครราชทูตสหรัฐ รอเบิร์ต เอฟ. โกเด็ก ที่ที่ทำการพรรคเพื่อไทยใน พ.ศ. 2566
เศรษฐากล่าวสุนทรพจน์ที่สมัชชาใหญ่แห่งสหประชาชาติครั้งที่ 78 ใน พ.ศ. 2566
กีฬายิงธนูในโอลิมปิกฤดูร้อน 2012 – ทีมชาย

| ยิงธนู ทีมชาย ในโอลิมปิกครั้งที่ 30 |
| --- | --- |

สนาม: Lord's Cricket Ground
วันที่: 27 กรกฎาคม – 28 กรกฎาคม
จำนวนนักกีฬา: 12 คน  จาก 36 ประเทศ
กีฬายิงธนูในโอลิมปิกฤดูร้อน 2012 ประเภททีมชาย เป็นการแข่งขันยิงธนูในกีฬาโอลิมปิกฤดูร้อน 2012 ประเภททีมชาย
เริ่มแข่งขันวันที่ 27-28 กรกฎาคม 2555
สนามที่ใช้ในการแข่งขัน : Lord's Cricket Ground ใน กรุงลอนดอน
จำนวนนักกีฬา 36คน 12ทีม จาก 12ประเทศ
โปรแกรมการแข่งขัน

| กีฬายิงธนู  โอลิมปิกฤดูร้อน 2012  |
| --- | --- | --- | --- | --- | --- |
| ชาย | ชาย | ชาย | หญิง | หญิง | หญิง |
|   | ประเภทเดี่ยว |   |   | ประเภทเดี่ยว |   |
|  | ประเภททีม |  |  | ประเภททีม |  |
| วันที่ | เวลา | รอบแข่งขัน |
| --- | --- | --- |
| ศุกร์ 27 กรกฎาคม 2555 | 09:00–11:00 | รอบจัดอันดับ |
| พฤหัสบดี 28 กรกฎาคม 2555 | 09:00–10:40 | รอบ 12 ทีม |
| พฤหัสบดี 28 กรกฎาคม 2555 | 15:00–16:40 | รอบก่อนรองชนะเลิศ |
| พฤหัสบดี 28 กรกฎาคม 2555 | 16:40–17:30 | รอบรองชนะเลิศ |
| พฤหัสบดี 28 กรกฎาคม 2555 | 17:31–18:26 | รอบชิงชนะเลิศ (เหรียญทอง) |
สถิติการแข่งขัน

ก่อนมีการแข่งขันโอลิมปิก มีการบันทึกสถิติ ของรายการยิงธนูทีมชาย
สถิติยิงลูกธนู 216 ลูกต่อรอบ
| 0 | 1 | 2 | 3 | 4 |
| --- | --- | --- | --- | --- |
| สถิติโลก |  เกาหลีใต้ Im Dong-Hyun, Kim Woo-Jin, โอ จินฮยอก | 2069 คะแนน | Antalya,  ตุรกี | 2 พฤษภาคม 2555 |
| สถิติโอลิมปิก |  เกาหลีใต้ Jang Yong-Ho, Kim Bo-Ram, Oh Kyo-Moon | 2031 คะแนน | แอตแลนตา,  สหรัฐอเมริกา | 1 กรกฎาคม 2539 |
สถิติยิงลูกธนู 24 ลูกต่อการแข่งขัน
| 0 | 1 | 2 | 3 | 4 |
| --- | --- | --- | --- | --- |
| สถิติโลก |  เกาหลีใต้ Im Dong-Hyun, Kim Woo-Jin, โอ จินฮยอก | 233 คะแนน | ลอนดอน,  สหราชอาณาจักร | 4 ตุลาคม 2554 |
| สถิติโอลิมปิก |  เกาหลีใต้ Im Dong-Hyun, Lee Chang-hwan, Park Kyung-Mo | 227 คะแนน | ปักกิ่ง,  จีน | 11 สิงหาคม 2551 |
สรุปการแข่งขัน

| ประเภทการแข่งขัน | เหรียญทอง | เหรียญเงิน | เหรียญทองแดง |
| --- | --- | --- | --- |
| ทีมชาย |  อิตาลี (ITA)  Michele Frangilli Marco Galiazzo Mauro Nespoli |  สหรัฐ (USA)  Brady Ellison Jake Kaminski Jacob Wukie |  เกาหลีใต้ (KOR)  Im Dong-Hyun Kim Bub-Min โอ จินฮยอก |
ผลการแข่งขัน > รอบจัดอันดับ

| อันดับ | ชื่อนักกีฬา | ประเทศ | คะแนน | 10s | Xs |
| --- | --- | --- | --- | --- | --- |
| 1 |  เกาหลีใต้ | Im Dong-Hyun Kim Bub-Min โอ จินฮยอก | 2087 (WR) | 145 | 75 |
| 2 |  ฝรั่งเศส | โธมัส เฟาเฌรอน Romain Girouille Gaël Prevost | 2021 | 95 | 36 |
| 3 |  จีน | Dai Xiaoxiang Liu Zhaowu Xing Yu | 2019 | 100 | 37 |
| 4 |  สหรัฐ | Brady Ellison Jacob Wukie Jake Kaminski | 2019 | 99 | 36 |
| 5 |  ญี่ปุ่น | Takaharu Furukawa Yu Ishizu Hideki Kikuchi | 2009 | 99 | 28 |
| 6 |  อิตาลี | Michele Frangilli Marco Galiazzo Mauro Nespoli | 1998 | 89 | 31 |
| 7 |  เม็กซิโก | Luis Alvarez Murillo  Juan René Serrano Eduardo Vélez | 1996 | 85 | 28 |
| 8 |  สหราชอาณาจักร | Laurence Godfrey Simon Terry Alan Wills | 1994 | 86 | 20 |
| 9 |  ยูเครน | Dmytro Hrachov Markiyan Ivashko Viktor Ruban | 1992 | 88 | 33 |
| 10 |  มาเลเซีย | Cheng Chu Sian Haziq Kamaruddin Khairul Anuar Mohamad | 1981 | 79 | 28 |
| 11 |  จีนไทเป | Chen Yu-Chen Kuo Cheng-Wei Wang Cheng-Pang | 1972 | 85 | 29 |
| 12 |  อินเดีย | Rahul Banerjee Jayanta Talukdar Tarundeep Rai | 1969 | 71 | 26 |
ผลการแข่งขัน > รอบน๊อกเอ๊าท์

Lord's Cricket Ground
อันดับสัตว์กีบคี่

| อันดับสัตว์กีบคี่ ช่วงเวลาที่มีชีวิตอยู่: 56–0Ma  PreꞒ Ꞓ O S D C P T J K Pg N     สมัยพาลีโอซีนตอนปลาย–ปัจจุบัน |
| --- | --- |


การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
ชั้นฐาน:: Placentalia
อันดับใหญ่:: Laurasiatheria
อันดับ:: Perissodactyla Owen, 1848

วงศ์
 Equidae  Tapiridae  Rhinocerotidae  †Hyopsodontidae  †Pachynolophidae  †Brontotheriidae  †Indolophidae  †Palaeotheriidae  †Isectolophidae  †Lophiodontidae  †Eomoropidae  †Chalicotheriidae  †Amynodontidae  †Hyracodontidae  †Deperetellidae  †Rhodopagidae  †Lophialetidae  †Eoletidae  †Anthracobunidae  †Phenacodontidae
อันดับสัตว์กีบคี่ หรือ เพอริสโซแดกทีลา (ชื่อวิทยาศาสตร์ : Perissodactyla) เป็นอันดับทางชีววิทยา จัดอยู่ในไฟลัมสัตว์มีแกนสันหลัง เป็นอันดับหนึ่งใน 18 อันดับของชั้นสัตว์เลี้ยงลูกด้วยนม
Hippomorpha ปัจจุบันเหลือเพียงสองวงศ์คือ: Tapiridae และ Rhinocerotidae
วงศ์ทั้งสามที่เหลือจัดจำแนกดังข้างล่าง
ORDER PERISSODACTYLA
อันดับย่อย Hippomorpha
วงศ์ Equidae : ม้าและญาติใกล้ชิด, 10 สปีชีส์ 1 สกุล
ม้าป่า, Equus ferus
ม้าพเวาสกี้, Equus ferus przewalskii
ม้าบ้าน, Equus ferus caballus
ทาร์แพน Equus ferus ferus
ลาป่าแอฟริกา Equus africanus
ลาป่าเอเชีย , Equus hemionus
ลาป่าทิเบต , Equus kiang
ม้าลายธรรมดา, Equus quagga
ม้าลายภูเขา, Equus zebra
ม้าลายภูเขาเคป, Equus zebra zebra
ม้าลายภูเขาฮาร์นมันน์, Equus zebra hartmannae
ม้าลายเกรวี, Equus grevyi
อันดับย่อย Ceratomorpha
วงศ์ Tapiridae : สมเสร็จ, 5 สปีชีส์ใน 1 สกุล
สมเสร็จอเมริกาใต้, Tapirus terrestris
สมเสร็จภูเขา, Tapirus pinchaque
สมเสร็จอเมริกากลาง, Tapirus bairdii
สมเสร็จไทย, Tapirus indicus
สมเสร็จป่าต่ำแคระดำ, Tapirus pygmaeus (ยังเป็นที่ถกเถียง)
วงศ์ Rhinocerotidae : แรด, 5 สปีชีส์ ใน 4 สกุล
แรดดำ, Diceros bicornis
แรดขาว, Ceratotherium simum
แรดอินเดีย, Rhinoceros unicornis
แรดชวา, Rhinoceros sondaicus
กระซู่, Dicerorhinus sumatrensis
| ด ค กอันดับของสัตว์เลี้ยงลูกด้วยน้ำนม |
| --- | --- |
โพรโทเธอเรีย: โมโนทรีม (Monotremata)
มาร์ซูเปียเลีย: โอพอสซัม (Didelphimorphia) • หนูผีโอพอสซัม (Paucituberculata) • Microbiotheria • Notoryctemorphia • ดันนาร์ท (Dasyuromorphia) • แบนดิคูท (Pelamelemorphia) • จิงโจ้ (Diprotodontia)
ยูเธอเรีย: สล็อท (Xenarthra) (อันดับใหญ่) • เทนเรค (Afrosoricida) • หนูผีช้าง (Macroscelidea) • อาร์ดวาร์ก (Tubulidentata) • อาร์มาดิลโล (Cingulata) • ไฮแรกซ์ (Hyracoidea) • ช้าง (Proboscidea) • พะยูน (Sirenia) •  พิโลซา (Pilosa) • กระแต  (Scandentia) • บ่าง (Dermoptera) • ลิง (Primates) • สัตว์ฟันแทะ (Rodentia) • กระต่าย (Lagomorpha) • เฮดจ์ฮอก (Erinaceomorpha) • ตุ่น (Soricomorpha) • ค้างคาว (Chiroptera) • ลิ่น (Pholidota) • สัตว์กินเนื้อ (Carnivora) • สัตว์กีบคี่ (Perissodactyla) • สัตว์กีบคู่ (Artiodactyla)
กีฬายิงธนูในโอลิมปิกฤดูร้อน 2012 – ทีมหญิง

| ยิงธนู ทีมหญิง ในโอลิมปิกครั้งที่ 30 |
| --- | --- |

สนาม: Lord's Cricket Ground
วันที่: 27 กรกฎาคม – 29 กรกฎาคม
จำนวนนักกีฬา: 12 คน  จาก 36 ประเทศ
การแข่งขันยิงธนูในกีฬาโอลิมปิกฤดูร้อน 2012 ประเภททีมหญิง
เริ่มแข่งขันวันที่ 27-29 กรกฎาคม 2555
สนามที่ใช้ในการแข่งขัน : Lord's Cricket Ground ใน กรุงลอนดอน
จำนวนนักกีฬา 36คน 12ทีม จาก 12ประเทศ
โปรแกรมการแข่งขัน

| กีฬายิงธนู  โอลิมปิกฤดูร้อน 2012  |
| --- | --- | --- | --- | --- | --- |
| ชาย | ชาย | ชาย | หญิง | หญิง | หญิง |
|   | ประเภทเดี่ยว |   |   | ประเภทเดี่ยว |   |
|  | ประเภททีม |  |  | ประเภททีม |  |
| วันที่ | เวลา | รอบแข่งขัน |
| --- | --- | --- |
| ศุกร์ 27 กรกฎาคม 2555 | 09:00–11:00 | รอบจัดอันดับ |
| พฤหัสบดี 29 กรกฎาคม 2555 | 09:00–10:40 | รอบ 12 ทีม |
| พฤหัสบดี 29 กรกฎาคม 2555 | 15:00–16:40 | รอบก่อนรองชนะเลิศ |
| พฤหัสบดี 29 กรกฎาคม 2555 | 16:40–17:30 | รอบรองชนะเลิศ |
| พฤหัสบดี 29 กรกฎาคม 2555 | 17:31–18:26 | รอบชิงชนะเลิศ (เหรียญทอง) |
สถิติการแข่งขัน

ก่อนมีการแข่งขันโอลิมปิก มีการบันทึกสถิติ ของรายการยิงธนูทีมหญิง
สถิติยิงลูกธนู 216 ลูกต่อรอบ
| 0 | 1 | 2 | 3 | 4 |
| --- | --- | --- | --- | --- |
| สถิติโลก |  เกาหลีใต้ พัก ซองฮยอน, อี ซองจิน, Yun Mi-Jin | 2030 คะแนน | เอเธนส์,  กรีซ | 12 สิงหาคม 2547 |
| สถิติโอลิมปิก |  เกาหลีใต้ พัก ซองฮยอน, ยุน อกฮี, จู ฮยอนจอง | 2004 คะแนน | ปักกิ่ง,  จีน | 9 สิงหาคม 2551 |
สถิติยิงลูกธนู 24 ลูกต่อการแข่งขัน
| 0 | 1 | 2 | 3 | 4 |
| --- | --- | --- | --- | --- |
| สถิติโลก |  เกาหลีใต้ พัก ซองฮยอน, ยุน อกฮี, จู ฮยอนจอง | 231 คะแนน | ปักกิ่ง,  จีน | 10 สิงหาคม 2551 |
| สถิติโอลิมปิก |  เกาหลีใต้ พัก ซองฮยอน, ยุน อกฮี, จู ฮยอนจอง | 231 คะแนน | ปักกิ่ง,  จีน | 10 สิงหาคม 2551 |
สรุปการแข่งขัน

| ประเภทการแข่งขัน | เหรียญทอง | เหรียญเงิน | เหรียญทองแดง |
| --- | --- | --- | --- |
| ทีมหญิง |  เกาหลีใต้  อี ซองจิน Ki Bo-Bae Choi Hyeonju |  จีน  Fang Yuting Cheng Ming Xu Jing |  ญี่ปุ่น  Kaori Kawanaka Ren Hayakawa Miki Kanie |
ผลการแข่งขัน > รอบจัดอันดับ

| อันดับ | ชื่อนักกีฬา | ประเทศ | คะแนน | 10s | Xs |
| --- | --- | --- | --- | --- | --- |
| 1 |  เกาหลีใต้ | อี ซองจิน Ki Bo-Bae Choi Hyeonju | 1993 | 84 | 26 |
| 2 |  สหรัฐ | Miranda Leek Khatuna Lorig Jennifer Nichols | 1979 | 83 | 19 |
| 3 |  จีนไทเป | Le Chien-Ying Lin Chia-En Tan Ya-Ting | 1976 | 76 | 20 |
| 4 |  เม็กซิโก | Mariana Avitia  Aída Román Alejandra Valencia | 1974 | 72 | 21 |
| 5 |  ญี่ปุ่น | Kaori Kawanaka Ren Hayakawa Miki Kanie | 1965 | 79 | 23 |
| 6 |  รัสเซีย | Ksenia Perova Kristina Timofeeva Inna Stepanova | 1962 | 82 | 22 |
| 7 |  จีน | Fang Yuting Cheng Ming Xu Jing | 1946 | 70 | 19 |
| 8 |  เดนมาร์ก | Louise Laursen Maja Jager Carina Christiansen | 1946 | 65 | 16 |
| 9 |  อินเดีย | Bombayala Devi Deepika Kumari Chekrovolu Swuro | 1938 | 64 | 21 |
| 10 |  อิตาลี | Pia Carmen Lionetti Natalia Valeeva Jessica Tomasi | 1937 | 68 | 20 |
| 11 |  สหราชอาณาจักร | Naomi Folkard Amy Oliver Alison Williamson | 1874 | 50 | 15 |
| 12 |  ยูเครน | Tetyana Dorokhova Kateryna Palekha Lidiia Sichenikova | 1868 | 44 | 15 |
ผลการแข่งขัน > รอบน๊อกเอ๊าท์

Lord's Cricket Ground
วงเดือน อินทราวุธ

| วงเดือน อินทราวุธ |
| --- | --- |
เกิด: 11 ตุลาคม พ.ศ. 2498 (69 ปี) พ-วงเดือน อินทราวุธ จังหวัดเชียงใหม่ ประเทศไทย
คู่สมรส: ณัฐ ยนตรรักษ์
บุตร: 3 คน
อาชีพ: นักแสดง นักธุรกิจ
ปีที่แสดง: พ.ศ. 2521–2523
ผลงานเด่น: วิกันดา – เมียหลวง (2521) น้ำทิพย์ – ลูกทาส (2522)
วงเดือน อินทราวุธ หรือ พ-วงเดือน ยนตรรักษ์ (อ่านว่า พะวงเดือน) ชื่อเล่น น้ำตาล เป็นอดีตนักแสดงหญิงชาวไทย ที่มีผลงานแสดงช่วงสั้นๆ ระหว่าง พ.ศ. 2521–2523 มีผลงานจากภาพยนตร์เรื่อง เมียหลวง (2521), ลูกทาส (2522) และผลงานแสดงละครจำนวนหนึ่ง
ประวัติ

วงเดือน อินทราวุธ เกิดเมื่อ พ.ศ. 2498 เป็นบุตรคนสุดท้องของเจ้าดวงเดือน ณ เชียงใหม่ กับนายพิรุณ อินทราวุธ อดีต ส.ส. จังหวัดเชียงใหม่  จบการศึกษาจากโรงเรียนสาธิตมหาวิทยาลัยเชียงใหม่ และ คณะนิติศาสตร์ มหาวิทยาลัยธรรมศาสตร์ และแสดงภาพยนตร์และละครโทรทัศน์อยู่ช่วงหนึ่ง ก่อนเดินทางไปศึกษาต่อปริญญาโทที่ต่างประเทศ  และสมรสกับณัฐ ยนตรรักษ์ นักเปียโนที่มีชื่อเสียง มีบุตร 3 คน ชื่อ พณ (ลูกนัท)  พารณี (ลูกตาล) และ พิณนรี (ลูกจันทร์)
ในช่วงการขับไล่ ทักษิณ ชินวัตร ให้ลาออกจากตำแหน่งนายกรัฐมนตรี เมื่อ พ.ศ. 2549 พ-วงเดือน และสามี ร่วมการแสดงบนเวทีโดยขึ้นมาเล่นเปียโน และขับร้องเพลง ที่สนามหลวงและลานพระบรมรูปทรงม้าด้วย และในปี พ.ศ. 2551 ที่พันธมิตรประชาชนเพื่อประชาธิปไตยได้ชุมนุมขับไล่รัฐบาลสมัคร สุนทรเวช ที่เชิงสะพานมัฆวานรังสรรค์  ทั้งคู่ก็ได้กลับมาร่วมร้องและดนตรีบนเวทีอีกหลายครั้ง โดยเฉพาะเพลงหนักแผ่นดิน
ผลงานภาพยนตร์

เมียหลวง (2521)
ลูกทาส (2522) กำกับโดย รพีพร และ กำธร สุวรรณปิยะศิริ นำแสดงโดย สรพงศ์ ชาตรี, นันทนา เงากระจ่าง,สมภพ เบญจาธิกุล, เศรษฐา ศิระฉายา, สมจินต์ ธรรมทัต, ศรินทิพย์ ศิริวรรณ, พิภพ ภู่ภิญโญ, พนม นพพร, เสกสรรค์ ภู่ประดิษฐ์, เทพ โพธิ์งาม, และ ชาลี อินทรวิจิตร
ผลงานภาพยนตร์ > ละครโทรทัศน์

ประชาชนชาวแฟลต (2521) ทางช่อง 3
ค่าของคน (2521) ทางช่อง 5
น้ำเซาะทราย (2522) ทางช่อง 5
แหล่งข้อมูลอื่น

คลิปวิดีโอ ณัฐ-พ-วงเดือน ยนตรรักษ์: หนักแผ่นดิน เก็บถาวร 2008-06-07 ที่ เวย์แบ็กแมชชีน
ชีวประวัติ วงเดือน อินทราวุธ ที่ ฐานข้อมูลภาพยนตร์ไทย
ประวัติ วงเดือน อินทราวุธ จาก thaifilm.com[ลิงก์เสีย]  เก็บถาวร 2007-10-25 ที่ เวย์แบ็กแมชชีน
วัดป้อมวิเชียรโชติการาม

| วัดป้อมวิเชียรโชติการาม |
| --- | --- |


ชื่อสามัญ: วัดป้อมวิเชียรโชติการาม
ที่ตั้ง: เลขที่ 957 ถนนวิเชียรโชฎก ตำบลมหาชัย อำเภอเมืองสมุทรสาคร จังหวัดสมุทรสาคร 74000
ประเภท: พระอารามหลวงชั้นสามัญ
นิกาย: มหานิกาย
เจ้าอาวาส: พระครูสาครสีลโสภณ (ประสิทธิ์ชัย ปิยวณฺโณ) ผู้รักษาการแทน
 สถานีย่อยพระพุทธศาสนา
วัดป้อมวิเชียรโชติการาม เป็นพระอารามหลวงชั้นตรี ชนิดสามัญ สังกัดคณะสงฆ์มหานิกาย ในตำบลมหาชัย อำเภอเมืองสมุทรสาคร จังหวัดสมุทรสาคร  ริมแม่น้ำท่าจีนในส่วนโค้งตวัดของแม่น้ำ ใกล้กับคลองสนามชัย และใกล้กับปากแม่น้ำท่าจีนที่ไหลลงสู่อ่าวไทย
วัดสร้างราว พ.ศ. 2323 หรืออาจก่อนหน้านั้น เข้าใจว่าเดิมเป็นชุมชนของชาวรามัญซึ่งอพยพเข้ามาตั้งแต่สมัยอยุธยา ได้สร้างวัดแห่งนี้ขึ้นและตั้งขึ้นตามชื่อหมู่บ้าน หรืออาจสร้างขึ้นพร้อมป้อมวิเชียรโชฎก (พ.ศ. 2371) ชาวบ้านเรียกวัดป้อม ได้รับพระราชทานวิสุงคามสีมาเมื่อ พ.ศ. 2328 เขตวิสุงคามสีมากว้าง 8 เมตร ยาว 16 เมตร ผูกพัทธสีมาเมื่อประมาณ พ.ศ. 2418 พระมหาสมัย กมโล เจ้าอาวาสรูปที่ 4 ได้เริ่มปรับปรุงวัด ตั้งแต่ พ.ศ. 2508 เป็นต้นมา มีการก่อสร้างกุฏิสงฆ์ทรงไทยยกพื้นสูงเพื่อหนีน้ำท่วม โดยสร้างด้วยไม้จำนวน 10 หลัง ล้อมรอบหอฉันและหอสวดมนต์ ซึ่งก่อสร้างด้วยไม้เช่นกัน แล้วเสร็จปี พ.ศ. 2530 โดยพระครูวิเชียรโชติคุณ (สมพงษ์ สุวโจ) เจ้าอาวาสรูปปัจจุบัน (พ.ศ. 2537–ปัจจุบัน) ได้มีการปรับปรุงพัฒนาวัดอย่างต่อเนื่องเรื่อยมา โดยยกกุฏิ หอฉัน หอสวดมนต์ หอพระไตรปิฎกให้สูงขึ้น ปรับถมพื้นที่วัดเพื่อป้องกันน้ำท่วม วัดป้อมวิเชียรโชติการามได้รับการสถาปนาเป็นพระอารามหลวง เมื่อ พ.ศ. 2539
ปูชนียวัตถุของวัด ได้แก่ พระประธานในพระอุโบสถเป็นพระพุทธรูปเนื้อโลหะ สร้างในสมัยกรุงรัตนโกสินทร์ พระพุทธรูปศิลาแรงหรือหลวงพ่อแดง พระพุทธวชิรปราการ (หลวงพ่อเพชร) ซึ่งทางวัดได้หล่อขึ้นเป็นพระประธานประจำพระอุโบสถหลังใหม่
รายนามเจ้าอาวาส

| ลำดับ | นามเจ้าอาวาส | รับตำแหน่ง | สิ้นสุดวาระ |
| --- | --- | --- | --- |
| 1. | พระอุปัชฌาย์ทอง |  |  |
| 2. | พระครูสาครคุณาธาร |  |  |
| 3. | พระมหาเข็ม โชติปาโล |  | พ.ศ. 2489 |
| 4. | พระรามัญมุนี (สมัย กมโล) | พ.ศ. 2489 | 18 กรกฎาคม พ.ศ. 2537 |
| 5. | พระราชปริยัติคุณ (สมพงษ์ สุวโจ) | พ.ศ. 2537 | 16 มกราคม พ.ศ. 2568 |
| รักษาการ | พระครูสาครสีลโสภณ (ประสิทธิชัย ปิยวณฺโณ) | 18 มกราคม พ.ศ. 2568 | ปัจจุบัน |
ธนาธร โล่ห์สุนทร

| ธนาธร โล่ห์สุนทรม> ว.ม., ป.ช..ข้อมูลส่วนบุคคล |
| --- | --- |
เกิด: 17 มกราคม พ.ศ. 2519 (49 ปี)
พรรคการเมือง: เพื่อไทย
คู่สมรส: รภัสสรณ์ นิยะโมสถ

ธนาธร โล่ห์สุนทร (เกิด 17 มกราคม พ.ศ. 2519) เป็นสมาชิกสภาผู้แทนราษฎรจังหวัดลำปาง สังกัดพรรคเพื่อไทย บุตรชายคนสุดท้องของไพโรจน์ โล่ห์สุนทร อดีตรัฐมนตรีช่วยว่าการกระทรวงมหาดไทย
ประวัติ

ธนาธร โล่ห์สุนทร เกิดเมื่อวันที่ 17 มกราคม พ.ศ. 2519 เป็นบุตรนายไพโรจน์ นางรำไพ โล่ห์สุนทร มีพี่น้องรวม 5 คน คือ ตวงรัตน์ กิตติกร ศรินทร ณฐาพร และตัวธนาธรเป็นคนที่ห้า จบการศึกษาชั้นมัธยมจากโรงเรียนเซนต์คาเบรียล ระดับปริญญาตรี สาขาเศรษฐศาสตร์ จากจุฬาลงกรณ์มหาวิทยาลัย จากนั้นได้เข้าศึกษาต่อในระดับปริญญาจนสำเร็จการศึกษาปริญญาโท สาขาการเมืองเปรียบเทียบ จากมหาวิทยาลัยนอตทิงแฮม
ธนาธร โล่ห์สุนทร สมรสกับรภัสสรณ์ นิยะโมสถ ส.ส.ลำปาง เขต 4 พรรคประชาชน เมื่อวันที่ 5 มกราคม พ.ศ. 2568
การทำงาน

นายธนาธร เข้าสู่งานการเมืองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ได้ลงสมัครรับเลือกตั้งสมาชิกสภาผู้แทนราษฎรจังหวัดลำปาง สังกัดพรรคพลังประชาชน และมีส่วนสนับสนุนนายสมโภช สายเทพ ลงสมัครรับเลือกตั้งซ่อมแทนนายกิตติกร โล่ห์สุนทร
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 เขาได้ลงสมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 89 แต่ไม่ได้รับเลือกตั้ง ต่อมาเขาได้รับแต่งตั้งเป็นผู้ช่วยเลขานุการรัฐมนตรีว่าการกระทรวงการคลัง
คดีความ

วันที่ 21 มิถุนายน พ.ศ. 2559 ศาลฎีกาแผนกคดีอาญานักการเมืองตัดสินจำคุก 3 เดือน และปรับ 12,000 บาท ไม่ปรากฏว่า ผู้คัดค้านได้รับโทษจำคุกมาก่อน โทษจำคุกให้รอการลงโทษไว้มีกำหนด 1 ปีห้ามมิให้นายธนาธร ดำรงตำแหน่งทางการเมืองหรือดำรงตำแหน่งใดในพรรคการเมืองเป็นเวลาห้าปี นับแต่วันที่ 27 ตุลาคม พ.ศ. 2555
วันที่ 11 เมษายน พ.ศ 2560 ศาลฎีกาแผนกคดีอาญานักการเมืองตัดสินจำคุก 3 เดือน ปรับ 12,000 บาท และลงโทษให้ไม่สามารถดำรงตำแหน่งทางการเมือง 5 ปี โดยโทษจำคุกให้รอลงอาญา ฐานจงใจไม่ยื่นบัญชีแสดงรายการทรัพย์สิน และหนี้สินและเอกสารประกอบต่อผู้ร้องภายในเวลาที่กฎหมายกำหนดกรณีเข้ารับตำแหน่ง กรณีพ้นจากตำแหน่งและกรณีพ้นจากตำแหน่งมาแล้วเป็นเวลาหนึ่งปี
เครื่องราชอิสริยาภรณ์

พ.ศ. 2567 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
บาสเกตบอลในกีฬามหาวิทยาลัยโลกฤดูร้อน 2015

| บาสเกตบอล  ในกีฬามหาวิทยาลัยโลกฤดูร้อน 2015 |
| --- | --- |
วันที่: 4-13 กรกฎาคม
ทีม: ชาย 24 ทีม หญิง 16 ทีม
การแข่งขันบาสเกตบอลในกีฬามหาวิทยาลัยโลกฤดูร้อน 2015 จะจัดแข่งขันระหว่างวันที่ 4-13 กรกฎาคม พ.ศ. 2558 ในควังจู, ประเทศเกาหลีใต้ มีการแข่งขันทั้งหมด 40 ทีม
ผลการแข่งขัน

| รายการ | เหรียญทอง | เหรียญเงิน | เหรียญทองแดง |
| --- | --- | --- | --- |
ชาย รายละเอียด: 
หญิง รายละเอียด:
ชาย > ทีม

| แอฟริกา | อเมริกา | เอเชีย | ยุโรป | โอเชียเนีย |
| --- | --- | --- | --- | --- |
|  Angola  Mozambique |  Brazil  Canada  Chile  Mexico  United States |  South Korea  China  Japan  Mongolia  Chinese Taipei |  Estonia  Finland  France  Germany  Lithuania  Montenegro  Romania  Serbia  Sweden  Switzerland  Turkey |  Australia |
หญิง > ทีม

| แอฟริกา | อเมริกา | เอเชีย | ยุโรป | โอเชียเนีย |
| --- | --- | --- | --- | --- |
|  Mozambique  Uganda |  Brazil  Canada  Mexico  United States |  South Korea  China  Chinese Taipei  Japan | แม่แบบ:Country data Czech  Hungary  Italy  Russia  Sweden |  Australia |
แหล่งข้อมูลอื่น

| ด ค กกีฬามหาวิทยาลัยโลก |
| --- | --- | --- |
| ฤดูร้อน |  1959 ตูริน  1961 โซเฟีย  1963 ปอร์โตอาเลเกร  1965 บูดาเปสต์  1967 โตเกียว  1970 ตูริน  1973 มอสโก  1975 โรม  1977 โซเฟีย  1979 เม็กซิโกซิตี้  1981 บูคาเรสต์  1983 เอดมันตัน  1985 โกเบ  1987 ซาเกร็บ  1989 ดูสบูร์ก  1991 เชฟฟิลด์  1993 บัฟฟาโล  1995 ฟุกุโอกะ  1997 ซิซิลี  1999 ปาลมา เดอ มายอร์กา  2001 ปักกิ่ง  2003 แทกู  2005 อิซมีร์  2007 กรุงเทพฯ  2009 เบลเกรด  2011 เสินเจิ้น  2013 คาซาน  2015 กวางจู  2017 ไทเป  2019 เนเปิลส์  2021 เฉิงตู†  2023 เยคาเตรินเบิร์ก ‡  2025 ไรน์-รูห์ร  2027 ชุงชอง  2029 นอร์ทแคโรไลนา  |  |
| ฤดูหนาว |  1960  1962  1964  1966  1968  1970  1972  1975  1978  1981  1983  1985  1987  1989  1991  1993  1995  1997  1999  2001  2003  2005  2007  2009  2011  2013  2015  2017  2019  2021  2023  2025  |  |
 †เลื่อนออกไปเป็นปี ค.ศ. 2023 เนื่องจาก การระบาดทั่วของโควิด-19  ‡ถูกยกเลิกเนื่องจากการรุกรานยูเครนโดยรัสเซีย  §ถูกยกเลิกเนื่องจากการระบาดทั่วของไวรัสโควิด-19   FISU  Sports at the FISU World University Games  สรุปเหรียญรางวัลกีฬามหาวิทยาลัยโลกตลอดกาล  เหรียญรางวัลกีฬามหาวิทยาลัยโลกโดยประเทศเจ้าภาพ
วงไพบูลย์ร่วมแห่งมหาเอเชียบูรพา

อาณาบริเวณวงไพบูลย์ร่วมแห่งมหาเอเชียบูรพา ในปี ค.ศ. 1942
โปสเตอร์โฆษณาชวนเชื่อ แสดงภาพสันติภาพระหว่างญี่ปุ่น จีนฮั่น และแมนจูกัว
สแตมป์รูปแผนที่วงไพบูลย์ร่วมแห่งมหาเอเชียบูรพา
วงไพบูลย์ร่วมแห่งมหาเอเชียบูรพา (ญี่ปุ่น: 大東亜共栄圏; อังกฤษ: Greater East Asia Co-Prosperity Sphere) เป็นความพยายามของญี่ปุ่นที่จะรวบรวมและสร้างแนวป้องกันแห่งชาติเอเชียเพื่อหลุดพ้นจากอิทธิพลของชาติตะวันตก โดยเป็นความคิดริเริ่มของนายพลฮาจิโร อาริตะ ซึ่งในขณะนั้นดำรงตำแหน่งรัฐมนตรีว่าการกระทรวงการต่างประเทศ และมีอุดมการณ์ทางการทหารอย่างแรงกล้าที่จะสร้างมหาเอเชียบูรพา (Greater East Asia)
ในระหว่างที่สงครามกำลังดำเนินอยู่นั้น ญี่ปุ่นได้พยายามโฆษณาชวนเชื่อ โดยมีประโยคที่ว่า "เอเชียเพื่อชาวเอเชีย" (Asia for Asians) โดยเนื้อหานั้นจะพูดถึงเกี่ยวกับการปลดปล่อยชาติในเอเชียให้หลุดพ้นจากลัทธิจักรวรรดินิยม โดยทำการบุกประเทศเพื่อนบ้าน และขับไล่ทหารอังกฤษ ฝรั่งเศส และอเมริกันออกไปจากภูมิภาคนี้
ปัจจัยที่ผลักดันให้ญี่ปุ่นคิดสร้างวงไพบูลย์มหาเอเชียบูรพา

มีความคิดที่ว่าญี่ปุ่นมีชาติพันธุ์ที่เหนือกว่าชาติอื่นในเอเชีย ในเมื่อปกครองโดยพระจักรพรรดิผู้ทรงสืบเชื้อสายมาจากพระอาทิตย์มาอย่างไม่ขาดสาย จึงมีสิทธิชอบธรรมที่จะเป็นใหญ่คุ้มครองชาติอื่น
ญี่ปุ่นคิดว่าวัฒนธรรมตะวันตกหรือปรัชญาตะวันตกเป็นยาพิษของตะวันออกและเป็นวัฒนธรรมที่เสื่อมทราม จึงจำเป็นที่จะต้องฟื้นฟูระเบียบสังคมและวัฒนธรรมตามขนบธรรมเนียมประเพณีดั้งเดิมของตะวันออกที่เป็นแบบอำนาจนิยมขึ้นมาแทนระบอบประชาธิปไตยแบบตะวันตก เพื่อให้เอเชียเป็นของชาวเอเชียเท่านั้น